RHAN 7 Dirymiadau, darpariaeth drosiannol a chychwyn

28 Dirymu Rheoliadau Sgil-gynhyrchion Anifeiliaid (Gorfodi) (Cymru) 2011
1 Mae Rheoliadau Sgil-gynhyrchion Anifeiliaid (Gorfodi) (Cymru) 2011 (“Rheoliadau 2011”) wedi eu dirymu.
O.S. 2011/600 (Cy.88).
2 Mae'r darpariaethau a ddirymwyd gan Reoliadau 2011 wedi eu hadfywio.
3 Mae'r diwygiadau a wnaed gan ddarpariaethau Atodlen 2 i Reoliadau 2011 wedi eu dadwneud.

29 Dirymiadau eraill
Mae'r offerynnau canlynol wedi eu dirymu—
(a) Rheoliadau Sgil-gynhyrchion Anifeiliaid (Cymru) 2006; a
O.S. 2006/1293 (Cy.127).
(b) Gorchymyn Ffliw Adar (H5N1) (Diwygiadau Amrywiol) (Cymru) 2007.
O.S. 2007/3375 (Cy.300).

30 Darpariaeth drosiannol
1 Mae casglu, cludo a gwaredu deunydd Categori 3 yn Erthygl 10(f) o Reoliad Rheolaeth yr UE (deunydd Categori 3) wedi ei awdurdodi ar gyfer y cyfnod sy'n dod i ben ar 31 Rhagfyr 2012, pan fo gofynion paragraff (2) wedi eu bodloni.
2 Y gofynion yw—
(a) bod y deunydd yn bodloni Erthygl 36(3) o Reoliad Gweithredu'r UE a pharagraffau (a) i (c) o Bennod 4 o Atodiad 6 iddo; a
(b) bod y dull o waredu deunydd o'r fath, yn ychwanegol at y dull yn Erthygl 14 o Reoliad Rheolaeth yr UE (gwaredu a defnyddio deunydd Categori 3), yn gwaredu—
(i) mewn tirlenwi awdurdodedig heb brosesu ymlaen llaw; neu
(ii) pan fo Erthygl 21 o Reoliad Rheolaeth yr UE wedi ei bodloni, i safle bionwy neu safle compostio ar gyfer trawsffurfio yn unol ag awdurdodiad o dan baragraff 2 o Adran 2 o Bennod 3 o Atodiad 5 i Reoliad Gweithredu'r UE.

31 Cychwyn
1 Mae rheoliad 28 yn dod i rym am 12.01a.m. ar 20 Hydref 2011.
2 Mae gweddill y rheoliadau'n dod i rym am 12.15a.m. ar 20 Hydref 2011.